ကျွန်တော်လည်း အကောင်းဆုံးစီစဉ်ခဲ့တာပဲ ဒါပေမဲ့ဘယ်လိုဖြစ်သွားမှန်း မသိလိုက်ဘူး
ပရာတပ်မင်းသားနဲ့ တိုင်းပြည်ကြားမှာ ပဋိပက္ခဖြစ်မှာကို
ငါတို့အားလုံး စိုးရိမ်ခဲ့ကြရတာ
နောက်ဆုံးတော့ ပြဿနာကြီးတစ်ခု ဖြစ်လာပြီထင်တယ်
ဘယ်လိုလုပ်သင့်လဲ မယ်မယ် ကျွန်တော်လည်း မသိတော့ဘူး
အဲဒီခံတပ်ကို လက်ဆောင်အဖြစ် ပေးအပ်မယ်လို့ ကတိပေးထားကြောင်း
သတို့သားခမည်းတော်ကတော့ ကျိန်ဆိုထားတယ်တဲ့
မင်းကြီးကတော့ အဲဒါနဲ့ပတ်သက်ပြီး သူဘာမှမသိပါဘူးတဲ့
နှစ်ဖက်စလုံးက မှန်နေတာ ဖြစ်နိုင်တာပါပဲ ခမည်းတော်
မင်းသားဝါဂျင်ဒြာရဲ့ ခမည်းတော်က လိမ်ပြောတာလို့ မဆိုလိုပါဘူး
ဒါပေမဲ့ အရှင်ဂျာလာက ကတိမပေးထားတာလည်း မှန်နေတာပဲလေ
ဒါပေမဲ့ အရှင့်ကိုယ်စားပေးထားတဲ့ ကတိဖြစ်နေတယ်လေ ဂျိုဓာ
ရှရီဖူဒင်က အရှင့်ရဲ့ ယောက်ဖ တော်စပ်တာပဲ
ဒီမင်္ဂ​လာပွဲကလည်း အရှင်ဦးစီးပြီး ကျင်းပဆောင်ရွက်တာလေ
နှမတော်လည်း အဲဒါကိုပဲပြောနေတာပါ
သုကညာ ထိမ်းမြားလက်ထပ်ဖို့အတွက် အရှင့်မှာဘယ်လောက်တောင် လုပ်ပေးလိုက်ရလဲ
ဒါဝါဂါမိသားစုနဲ့လည်း သူကိုယ်တိုင် သွားတွေ့ပြီး စကားလမ်းကြောင်းခဲ့တယ်
မင်္ဂ​လာပွဲကျင်းပတော့လည်း တစ်မိသားစုလုံး ပျော်ပျော်ရွှင်ရွှင် တက်ရောက်ခဲ့ကြတယ်
တန်ဖိုးကြီးလက်ဆောင်တွေလည်း ပေးခဲ့တယ်
သူအမြတ်နိုးရဆုံး ဆင်ရတနာက သူ့ကိုပြန်တိုက်ခိုက်ခဲ့တုန်းကတောင်
ပြဿနာကို တည်တည်ငြိမ်ငြိမ်နဲ့ ဖြေရှင်းခဲ့တယ်
သုကညာရဲ့ မင်္ဂ​လာအခမ်းအနားကိုလည်း အားလုံးတရင်းတနှီး ကျင်းပချင်ခဲ့တာ
ဘာလို့ကျန်တဲ့သူတွေက နားမလည်ရတာလဲ
အရှင်ဂျာလာပိုင်ဆိုင်တဲ့ ခံတပ်ကို
သူကဘာဖြစ်လို့ အမယ်ရ်တိုင်းပြည်ပိုင် ပစ္စည်းလို့ မှတ်ယူရတာလဲ
ဘယ်သူကမှန်လဲ ဘယ်သူကမှားလဲ ငါလည်းမသိတော့ဘူး
ဘယ်သူက တရားပြီး ဘယ်သူက မတရားတာလဲ
တော်တော့်ကို အကျပ်ရိုက်နေပြီ
တစ်ဖက်က သမီးကြီးနဲ့ ဆွေမျိုးတော်စပ်သူ
ဟိုဘက်က သမီးငယ်နဲ့ ဆွေမျိုးတော်စပ်တဲ့သူ
ဘာလုပ်ရမှန်း မသိတော့ဘူး
ဘာလုပ်သင့်လဲ ငါဘယ်လို ရုန်းထွက်ရမလဲ
နည်းလမ်းတစ်ခုတော့ ရှိဦးမှာပါ ဘာမယ်
ဘယ်လိုနည်းလမ်းလဲ
သတို့သားခမည်းတော်က လုံးဝမလျှော့ဘူး
ခံတပ်ကိုသာ မရရင် မင်္ဂ​လာပွဲကိုလည်း ဖျက်သိမ်းမှာပဲ
တော်ဝင်မိသားစုက တို့တွေကို မကောင်းမြင်နေကြပြီ
ဒီလိုအခြေအနေတွေကြောင့် သုကညာရဲ့မင်္ဂ​လာပွဲသာ ဖျက်သိမ်းရရင်
အကြီးအကျယ်ဒုက္ခရောက်ကုန်တော့မယ်
အရှင့်ကိုဘယ်လို ထင်နေတာလဲ အဘွား
အရှင်ကဘာလို့ ရှရီဖူဒင်နဲ့ သုကညာဆွေမျိုးတော်စပ်ရမယ့် သူတွေကြားမှာ
အထင်လွဲစရာ ဖန်တီးမှာလဲ
သူမြတ်နိုးတဲ့အရာကို သူ့ထက်ပိုလိုချင်တဲ့ တခြားဆွေမျိုးတွေလက်ထဲ
အပ်နှင်းစရာ ဘာအကြောင်းများရှိလို့လဲ
အဲဒါ ကျွန်မတို့ဓလေ့လား
ရသင့်တဲ့လက်ဆောင်ပဏ္ဏာတွေကို ချွေးမကိုယ်တိုင်ထက် သူ့ဆွေမျိုးတွေက
ပိုဂရုစိုက်နေကြတာပဲ
ဒါမင်္ဂ​လာဆောင် မဟုတ်တော့ဘူး အရောင်းအဝယ် လုပ်နေတာပဲ
ခမည်းတော်..သူတို့ တကယ်ပဲ ခံတပ်ကို လိုချင်တယ်ဆိုရင်
စစ်တိုက်ယူကြလို့ ပြောလိုက်ပါ
အဲဒီလိုမဟုတ်သေးဘူး ဂျိုဓာ
ရှရီဖူဒင်က အရှင့်ရဲ့ယောက်ဖ တော်စပ်တာပဲလေ
သတို့သားခမည်းတော်ကလည်း သူ့ကိုယုံတယ်
အစ်ကိုတော် စဉ်းစားကြည့်ပါဦး အမယ်ရ်ပြည်ရဲ့ ပိုင်ဆိုင်ပစ္စည်းကိုဘယ်အခွင့်နဲ့
အဲဒီဘက်ဆွေမျိုးတွေလက်ထဲ အပ်ရမှာလဲ
မဟုတ်သေးဘူး ဂျိုဓာ အဲဒါက အခွင့်ရှိတာနဲ့မဆိုင်ဘူး
အခုက ကတိပေးထားတာဖြစ်သွားပြီ
ရာဇပွတ်မိသားစုကို ချီးမြှောက်ပေးမှုနှင့် ဆန္ဒဖြည့်ဆည်းပေးမှုတွေလေ
သူတို့လိမ်ညာခံလိုက်ရပြီလို့ ထင်သွားတာ
ဒါဆိုအရှင်က လိမ်ညာပြီး ကတိပေးခဲ့တာပေါ့
ဘာပဲဖြစ်ဖြစ် ရာဇပွတ်မိသားစုဝင်တွေလိုပဲ
အရှင်ဆိုတာလည်း ကတိစကား တည်ကြည်တယ်
သူကတိမပေးဘူးလို့ ပြောရင် တကယ်မပေးတာမို့လို့ပဲ
ကျွန်မကတော့ ဘာပဲဖြစ်ဖြစ် အရှင့်ဘက်ကပဲ ရပ်တည်မယ်
ဘယ်သူက ဘယ်သူ့ဘက် ရပ်တည်မလဲနဲ့ မဆိုင်ဘူး
ငါ့သမီးတော်ရဲ့ လက်ထပ်မင်္ဂ​လာကို ပြန်အဖတ်ဆယ်မှာလဲ မဟုတ်ဘူး
ဘယ်လိုမှ မကောင်းတော့ဘူး
မဖြစ်ဖြစ်အောင် တားဆီးရမှာပေါ့
တစ်ခုခုလုပ်ကြပါဦး ဘာပဲဖြစ်ဖြစ်ပေါ့
ဆူဂျန်ပူရ်အတွက်နဲ့ ကြေကွဲဝမ်းနည်းခဲ့ရပြီး
အခုသမီးလေးအတွက်နဲ့ ထပ်ပြီးမခံစားနိုင်တော့ဘူး
အားလုံးထက်ပိုပြီး ခံစားရမှာက သုကညာကိုယ်တိုင်ပဲ
ရာဇပွတ်မိသားစုဝင် သမီးတော်ကို စော်ကားရာလည်း ကျတယ်
ဒါမျိုး လက်မခံနိုင်ဘူး
အမျိုးသမီးတွေရဲ့ ဂုဏ်သိက္ခာကျဆင်းမယ့် လုပ်ရပ်မျိုးကိုတော့
တို့တွေ အသက်စွန့်ပြီးကာကွယ်နိုင်တယ်
သူတို့ကိုအသုံးချပြီးတော့ ကစားစရာလည်း ဘာအကြောင်းမှမရှိဘူး
ဒါက လက်ထပ်တာမဟုတ်တော့ဘူး အရောင်းအဝယ်လုပ်တာ ဖြစ်နေပြီ
ရာဇပွတ်မိသားစုတွေရဲ့ ထုံးတမ်းစဉ်လာကို ဆန့်ကျင်တာပဲ
ကျုပ်မကူညီနိုင်တော့ဘူး
ပရာတပ်မင်းသား ပြောတာကို ကျုပ်လက်ခံပါတယ်
မင်းသားပြောတာ မှန်ပါတယ်
ဒါပေမဲ့ ကျုပ်တို့ကိုအဲဒီခံတပ်ပေးမယ်လို့
ကတိပေးထားတာကလည်း အမှန်ပါပဲ
ခံတပ်..ခံတပ်
အဲဒီခံတပ်ပဲ ဒီလောက်လိုချင်နေရင် ရာဇပွတ်တွေနဲ့ စစ်ပွဲဆင်နွှဲလိုက်လေ
သိမ်းပိုက်လိုက်လေ
ဘာလို့ ကုန်သည်တွေလို အရောင်းအဝယ်တွေ လုပ်နေတာလဲ
မင်းသားဝါဂျင်ဒြာ ခင်ဗျားကကျုပ်ရဲ့ သူငယ်ချင်းမို့လို့ ပြောလိုက်မယ်
ဒါမဟုတ်သေးဘူး
မင်းသားပြောတာ မှန်ပါတယ်
ကျုပ်လည်း ခင်ဗျားကိုသူငယ်ချင်းလို့ အမြဲမှတ်ယူထားတာပါ
မင်းသားပေးတဲ့ အကြံဉာဏ်တွေကိုလည်း အမြဲအလေးတစား ခံယူပါတယ်..
ထပ်မပြောပါနဲ့တော့ မင်းသားဝါဂျင်ဒြာ
မင်းသားက အရမ်းငယ်ရွယ်သေးပြီး အတွေ့အကြုံလည်း နုပါသေးတယ်
မင်းသားပရာတပ်..ကျုပ်မိသားစုရဲ့ ဂုဏ်သိက္ခာအတွက် တောင်းဆိုနေရခြင်းပါ
အခုကိစ္စက ကျုပ်ရဲ့ဂုဏ်သိက္ခာနဲ့ သက်ဆိုင်တဲ့ကိစ္စပါ
ကျုပ်ကို ကတိပေးခဲ့ပြီး သူတို့ပြန်သွားကြတာ
ခင်ဗျားလည်း ကျုပ်တို့ကို ထောက်ခံပေးသင့်တယ်
ထောက်ခံပေးရမယ် ဒီကိစ္စမှာ ဟုတ်လား
လုံးဝပဲ
ခင်ဗျားက ရာဇပွတ်မိသားစုတွေရဲ့ ဂုဏ်သိက္ခာကို ဖျက်ဆီးနေတာပဲ
ရာဇပွတ်လူမျိုးတွေက ခင်မင်မှုနဲ့ ကတိကဝတ်ထားကြတယ်
သတ္တိနည်းတဲ့ သူတွေကတော့ သူတို့မထိခိုက်စေတဲ့ ကတိပဲတောင်းတယ်
အဲဒီလူတွေက သူတို့ကိုယ်သူတို့တောင် လုံခြုံအောင် မကာကွယ်နိုင်ကြဘူး
ခင်ဗျားလည်း တော်ဝင်မိသားစုပဲ
ဘယ်လိုတိုက်ခိုက်ရမလဲ ဘယ်အချိန်မှာ စစ်ပွဲဆင်နွှဲမလဲသိတာပဲ
လက်ဖွဲ့ပစ္စည်းဆိုတာ လှူဒါန်းမှုသက်သက်ပဲ ကြည်ကြည်ဖြူဖြူ လက်ခံရမှာပေါ့
မလိုချင်တာကို အတင်းငြင်းပြီး လိုချင်တာကို အတင်းတောင်းလို့မှမရဘဲ
အဲဒီခံတပ်နယ်မြေကို
အုပ်ချုပ်တာကလည်း အရှင်ဂျာလာပဲ
အဲဒါကြောင့် ခံတပ်ကိုပိုင်ဆိုင်တဲ့သူကပဲ စစ်ပွဲစဆင်နွှဲသင့်တာ
ခင်ဗျားလိုချင်လို့ စစ်ဆင်နွှဲမယ်ဆိုရင်တော့ ကျုပ် ခင်ဗျားနဲ့ပါပေးမယ်
ဒါပေမဲ့ ရောင်းဝယ်ဖောက်ကားတဲ့ ကုန်သည်တစ်ယောက်တော့ အဖြစ်မခံနိုင်ဘူး
တစ်ခုတော့ စိတ်ထဲမှတ်ထားပါ
ဂုဏ်အယူရဆုံး မင်္ဂ​လာပွဲဆိုတာ သတို့သမီးနဲ့အတူ
ပြန်လာတဲ့ပွဲပဲ
ဒါပေမဲ့ သတို့သမီးမပါဘဲ ပြန်လာခဲ့ရရင်တော့
စစ်ရှုံးပြီးပြန်လာတဲ့ စစ်ကျဘုရင်တစ်ပါးလိုပဲ
အဲဒီအမည်းစက်မျိုး မစွန်းထင်းစေဖို့တော့ ဂရုစိုက်ပေါ့
ဒီဆေးရည်လေးသောက်လိုက် ဂျာလာ စိတ်တွေတည်ငြိမ်သွားလိမ့်မယ်
ကျွန်တော့်အမျက်ဒေါသတွေကို ဒီဆေးရည်က တကယ်ပဲလျှော့ချပေးနိုင်လား
ဖြစ်နိုင်ရင်ချက်ချင်း ဒါဝါဂါကို ကျွန်တော် ဖမ်းပစ်လိုက်ချင်ပြီ
ဒါပေမဲ့ မလုပ်ခဲ့ဘူး
ဝါဂျင်ဒြာကိုရော သူ့ခမည်းတော်ကိုရော စောင့်ရှောက်မယ်လို့
ကျွန်တော် ကတိပေးထားခဲ့တယ်
သုကညာလို ရည်မွန်တဲ့မိန်းကလေးကို သူ့လက်ထဲ ပေးအပ်ခဲ့တာ
ကျွန်တော့်ဆွေမျိုးတွေ အမှတ်နဲ့ လုပ်ပေးခဲ့တာပဲ
ဒါပေမဲ့အခုထိ ကျွန်တော့်ကိုအားလုံးက အထင်သေးနေကြတုန်းပဲ
ခံတပ်တစ်ခုအတွက်ကြောင့်နဲ့
ဒါပေမဲ့ မင်းဟိုတစ်ရက်က ငါ့ကိုပြောတော့
သူတို့ရဲ့ နှလုံးသားကိုပါ ကြီးစိုးချင်တာဆို
တစ်ကိုယ်ကောင်းဆန်တဲ့သူတွေရဲ့ နှလုံးသားကိုတော့ မင်းစိုးမိုးလို့မရဘူး ဂျာလာ
အင်အားသုံးပြီး ကြီးစိုးမှပဲရမယ်
မင်းမှာဒီလောက် အားနည်းနေတာတောင် သုကညာရဲ့ မင်္ဂ​လာပွဲကို
တက်ရောက်ဖို့ ဒီအထိ ရောက်လာခဲ့တယ်
မင်းနှစ်ကြိမ်တိတိ တိုက်ခိုက်ခံခဲ့ရပေမဲ့ ငါဘာမှ ဝင်မပြောခဲ့ဘူး
ဘာလို့လဲဆိုတော့ မင်းကပါငါ့ကို ဒီပွဲတက်ရောက်စေချင်နေလို့ပဲ
ဒါပေမဲ့ဂျာလာ အခုတော့ငါ နှုတ်ဆိတ်မနေနိုင်တော့ဘူး
ဒီမှာငါတို့ ဒီထက်ပိုကြာကြာ နေလို့ဖြစ်မယ် မထင်တော့ဘူး
မနက်ဖြန်ချက်ချင်း အာဂရာကို ပြန်ဖို့ပြင်ဆင်မှ ဖြစ်တော့မယ်
မယ်မယ်ပြောတာ မှန်လောက်တယ်
ကျွန်တော်ဘယ်တော့မှ လမ်းတစ်ဝက်က မပြန်ခဲ့ဖူးဘူး
ဒီအခြေအနေကတော့ မဖြစ်တော့ဘူး
မဂိုတိုင်းပြည်အတွက် အောင်မြင်မှု သိမ်းပိုက်ဖို့ ကျွန်တော်လာခဲ့ပေမဲ့
ဒီနေရာမှာ ဘာဂုဏ်ယူစရာမှမရှိဘူး
ဒါဆို မနက်ဖြန်မနက်ရောက်တာနဲ့ အာဂရာကို ထွက်ခွာတော့မယ်အကြောင်း
မယ်မယ်ကပဲ အားလုံးကို သတင်းစကား အမှာပါးပေးပါ
နောက်ဆုံးတော့ငါလည်း အမယ်ရ်ပြည်က ထွက်ခွာရပြီ
ဘယ်သွားမလို့လဲ ပရာတပ်
စိတ်မကောင်းပါဘူး
ရာဇပွတ်မိသားစုဝင် သမီးတော်တစ်ဦးရဲ့ ထိမ်းမြားပွဲမှာ ဒီလိုတွေဖြစ်သွားခဲ့တယ်
ဘာပဲဖြစ်ဖြစ် အခုကလက်ထပ်တာမဟုတ်တော့ဘူး ကုန်သွယ်နေတာဖြစ်နေပြီ
အရောင်းအဝယ် လုပ်နေကြတာ
ကျုပ် သည်းမခံနိုင်ပါဘူး
အဲဒါက အရေးမကြီးပါဘူး..ပရာတပ် ဒီလိုမပြောပါနဲ့
နည်းလမ်းတစ်ခုခု ရှာတွေ့မှာပါ
မလိုပါဘူး အရှင်ဘာမယ်
ဒီကိစ္စကို မဖြစ်မနေလုပ်သင့်တဲ့ ကိစ္စလို့ထင်ရင်
ဓားကိုင်ဆွဲပြီး ဖြေရှင်းလို့ ရချင်ရမယ်
ဒါပေမဲ့ သတို့သားမိသားစုဘက်က ဓားမထုတ်ချင်တာတော့
ကျုပ်စိတ်မကောင်းပါဘူး
သူတို့ကိုပေးထားတဲ့ ကတိဆိုတာပဲ ထပ်တလဲလဲ ပြောနေကြတယ်
ကျုပ် ဘဝင်မကျလှပါဘူး
မဟုတ်ဘူး ပရာတပ် အားလုံးရှင်းလင်းသွားမှာပါ
သွားစရာမလိုပါဘူး
ဘာပဲပြောပြော မင်းသားအတွက် နှုတ်ဆက်ပွဲ မလုပ်ပေးရသေးဘူးလေ
အဲဒီပွဲကိုသာ စောင့်နေရင်
သတ္တိနည်းတဲ့သူတွေ အတုံးအရုန်း သေကုန်ကြလိမ့်မယ် ဘာမယ်
မဖြစ်ဘူး
ကျုပ်တို့နှစ်ဦးနှစ်ဖက်ကြားက ဆက်ဆံရေးကို အလေးအနက်ထားပြီး ဒီကိုလာခဲ့တာ
ဘာပဋိပက္ခမှ မဖြစ်ချင်ဘူး
သွားလိုက်ပါဦးမယ်
ကျုပ်ဘက်ကပြဿနာနဲ့ ပူပန်သောကကို နားလည်ပေးစေလိုပါတယ်
ခင်ဗျားလိမ်ပြောတာ မဟုတ်ဘူးလို့လည်း ကျုပ်သစ္စာစကား ဆိုထားပါတယ်
ဒါပေမဲ့ တစ်ခုခုတော့ အထင်လွဲနေတာ ဖြစ်နိုင်ပါတယ်
ဘာမှအထင်လွဲစရာ မရှိဘူး ဘာမယ်
ရာဇပွတ်တွေက ဘယ်တော့မှ မုသားစကား မပြောဘူး
အားလုံးရှေ့မှာ ဘယ်သူက မလေးမစား ပြုမူခဲ့တာလဲ
အခုကကျုပ်ဘက်က လေးစားသမှုနဲ့ ပြောဆိုပြနေတာပါ
သုကညာသာ လက်မထပ်ဖြစ်ရင်..
အရှင်..ကျွန်တော်တော့ လုံးဝကို သဘောတူ..
ကျုပ်က ဒါဝါဂါဘုရင်မင်းမြတ်ပါ
ဆုံးဖြတ်ချက်ချရမယ့်သူက ကျုပ်ပါပဲ
အဲဒီခံတပ်သာ မပေးရင် ဒီမင်္ဂ​လာပွဲလည်း မရှိတော့ပါဘူး
ကောင်းပါပြီ ကျုပ်ကိုအချိန်နည်းနည်းပေးပါ
အဲဒီတော့မှ အရှင်ဂျာလာနဲ့ပြန်ဆွေးနွေးပြီး သူ့ကိုဖြားယောင်းပေးနိုင်မှာပါ
အချိန်နည်းနည်း ပေးတာနဲ့
ရတန်ပူရ်ခံတပ်ကို ကျုပ်ဆီ တကယ်ပေးအပ်နိုင်မယ်လို့ ခင်ဗျားကတိပေးလား
ကျုပ်ဘက်က အဲဒီလိုအတည်တကျတော့ ကတိမပေးနိုင်ပါဘူး
ရတန်ပူရ်ခံတပ်က အရှင်ဂျာလာပိုင်တဲ့ ခံတပ်လေ
ကျုပ်ပိုင်တာမှ မဟုတ်ဘဲ
ဒီပြဿနာကိုဖြေရှင်းဖို့အတွက် အချိန်နည်းနည်းပေးဖို့ တောင်းတာပါ
ခင်ဗျားလည်း ကျုပ်ဘက်ကပြဿနာကို ကိုယ်ချင်းစာပေးနိုင်မယ် ထင်ပါတယ်
ကျုပ်အနေနဲ့ စော်ကားခံရပြီးတာတောင် ဒီနေရာမှာတင်
မရပ်တန့်လိုက်သင့်ဘူး
ဒါပေမဲ့ ခင်ဗျားက ရာဇပွတ်မျိုးနွယ်ဖြစ်နေလို့
ကျုပ်က ခင်ဗျားကိုတလေးတစား ဆက်ဆံရမယ်
ခင်ဗျားကို အချိန်ပေးပါ့မယ်
ဒါပေမဲ့ အချိန်သိပ်တော့မရှိဘူးဆိုတာ ခင်ဗျားမြဲမြဲမှတ်ထားပါ
ကျေးဇူးအများကြီးတင်ပါတယ်
မိုတီ..သုကညာကို တွေ့မိသေးလား
အခန်းထဲမှာလည်း မရှိဘူး နင်ကဘယ်တွေ သွားနေလို့လဲ
သုကညာက မယ်မယ်နဲ့ရှိပါတယ်
ကျွန်မက မိဖုရားအတွက် အမှာစကားပါးလိုက်တာ လာပြောတာပါ
ဘယ်သူက ဒီစာကိုပို့လိုက်တာလဲ
မိဖုရားဂျိုဓာ..ကျွန်မဒီကို ရောက်တော့ ဒေဝီကာရဲ့အမျိုးသား ပေးလိုက်တာပါ
ဘာတွေရေးထားတာလဲ
ငါသွားမှဖြစ်တော့မယ်
ဘာလို့လဲ ဘယ်ကိုသွားမလို့လဲ
မိဖုရားဂျိုဓာ ဒီတစ်ခေါက်တော့ ကျွန်မတို့တော်တော် စိုးရိမ်မိတယ်
ဒီအချိန်မှာ ဘယ်လိုများ ရှောင်ပြေးနိုင်ရတာလဲ
ဒီစာက ဘယ်သူပို့လိုက်တာလဲ
ကျွန်မ သွားခွင့်မပြုနိုင်ဘူး
မိုတီ..ငါ့ကြောင့် အမယ်ရ်တိုင်းပြည်ကြီး ဘာဆင်းရဲဒုက္ခမှ မကြုံတွေ့စေချင်တာ
ငါကောင်းကောင်း နားလည်ပါတယ်
ဒါပေမဲ့ငါ့ကိုယုံပါ..ငါ ဘာပဲလုပ်လုပ် အမယ်ရ်တိုင်းပြည်ရဲ့ ကောင်းကျိုးအတွက်ပါပဲ
သုကညာရဲ့ အကျိုးအတွက်ထည့်စဉ်းစားပြီး ငါသွားမှဖြစ်တော့မယ်
ငါ့ကိုတစ်ခုပဲ ကူညီပေးပါ နင့်အဝတ်အစားတွေ ငါ့ဆီယူခဲ့ပေး
အဲဒါတွေဝတ်သွားမယ်
ကျွန်မအဝတ်အစားတွေကို ဘာလို့ဝတ်မှာလဲ
မဖြစ်ဘူး မိဖုရားကကျွန်မ အဝတ်အစားတွေ ဝတ်လို့မဖြစ်ဘူး
မိုတီ..ငါ့ကိုပြန်မပြောပါနဲ့ ငါပြောတဲ့အတိုင်းပဲ နင်လုပ်ပေးပါ
မြန်မြန်သွားယူတော့
နောက်ကျမှရောက်လာလို့ တောင်းပန်ပါတယ်
ဒီကို တိတ်တဆိတ်လာမှ ဖြစ်မှာမို့လို့ပါ
ကျွန်မကိုပြောပါဦး ဘာလို့ကျွန်မနဲ့ တိတ်တဆိတ်တွေ့မှ ဖြစ်မှာလဲ
ကျွန်တော့်စိတ်ကို နားလည်တာ မိဖုရားပဲရှိမယ် ထင်လို့ပါ
ပရာတပ်မင်းသားနဲ့လည်း ပြောပြီးပါပြီ
ခံတပ်အကြောင်းက တကယ်အမှန် မဟုတ်ပါဘူး
ဒါက လက်ဖွဲ့လက်ဆောင်အပ်နှင်းတာထက် ရောင်းဝယ်ဖောက်ကားနေကြသလိုပါပဲ
ဒီနေ့ဖြစ်ခဲ့သမျှ အဖြစ်တွေအကုန်လုံးလည်း မကောင်းတာ အမှန်ပါပဲ
ဒါဆိုဘာလို့ ရှင့်ခမည်းတော်နဲ့ ရှင်ပြန်မတိုင်ပင်တာလဲ
မိဖုရားက ကျွန်တော့်ကိုနားလည်ပါတယ်
မိဘတွေကို ပြန်အာမခံရဘူးလို့
ကျွန်တော်ငယ်ငယ်ကတည်းက သင်ကြားခဲ့ဖူးတယ်
ဒါပေမဲ့ သုကညာကို တကယ်ပဲ မေတ္တာရှိပါတယ်
ခမည်းတော်က ဒီကိစ္စနဲ့ပတ်သက်ပြီး
လုံးဝကို လက်လျှော့မှာမဟုတ်ဘူး
သူ့ရဲ့ ဂုဏ်သိက္ခာနဲ့သက်ဆိုင်နေတယ်
ရှရီဖူဒင်ကိုယ်တိုင် အဲဒီတောင်းဆိုချက်ကို တောင်းဆိုခဲ့တာ
မင်္ဂ​လာပွဲပြီးတာနဲ့ ကျွန်တော်တို့ကို
အဲဒီခံတပ် အပ်နှင်းမယ်လို့ သူကိုယ်တိုင် ကတိပေးခဲ့တာ
ကျွန်တော့်ခမည်းတော်က ခံတပ်မပါဘဲ ဒီမင်္ဂ​လာပွဲကို လက်ခံလိုက်ရင်
အားလုံးရှေ့မှာ လူလိမ်လို့ အစွပ်စွဲခံရတော့မှာ
ရာဇပွတ် မိသားစုတွေအတွက် ဂုဏ်သိက္ခာက
ဘယ်လောက်အရေးကြီးလဲဆိုတာ မင်းလည်းသိပါတယ် ဂျိုဓာ
ကျွန်တော်တို့ကို မဂိုတွေတမင်သက်သက် လှည့်စားနေတာလို့ ထင်မိတယ်
ကျွန်တော်တို့ထက် မင်းသမီးတို့ မိသားစုကပိုသိပါတယ်
ခမည်းတော်ကို လောဘကြီးတယ်လို့ ထင်ရင်ထင်နိုင်တယ်
ဒါပေမဲ့ မိန်းကလေးတစ်ယောက်ရဲ့သိက္ခာထက် ဘယ်ခံတပ်မှ ပိုတန်ဖိုးမရှိပါဘူး
အဲဒီခံတပ်မှ လက်ထဲရောက်မလာရင် ကျွန်တော့်ကို သုကညာနဲ့
လက်ထပ်ခွင့်ပေးမှာ မဟုတ်တာလည်း သိနေတယ်
မင်းသားရဲ့ အမြင်ကို ကျွန်မကိုပြောပြပါ
ခံတပ်ရဖို့က သုကညာထက်ပိုပြီး အရေးကြီးတယ်လို့ ထင်လား
အဲဒီလိုသာ ထင်ရင်
မင်းသမီးကို ဒီလိုခေါ်ပြီး စကားပြောမှာ မဟုတ်ပါဘူး
သုကညာနဲ့ ကျွန်တော်တကယ်ပဲ လက်ထပ်ထိမ်းမြားချင်တာပါ
လက်ဖွဲ့ပစ္စည်းနဲ့ ပတ်သက်တာတွေ ကျွန်တော်အားလုံး ဆန့်ကျင်ပါတယ်
အဲဒီခံတပ်လည်း မလိုချင်ပါဘူး
မင်းသားရဲ့ စိတ်ရင်းအမှန်ကို ကျွန်မသိရပါပြီ
အခုဒီကနေ ထွက်သွားပါတော့
မင်းသားရဲ့ ဆန္ဒကိုသိရလို့ကျွန်မတော့ အတိုင်းမသိ ဝမ်းမြောက်မိပါတယ်
ဂျိုဓာ..ဂျိုဓာ
ဘာဖြစ်လို့လဲ ဘာလို့စိုးရိမ်တဲ့ပုံ ပေါက်နေတာလဲ
ဘာမှပျော်စရာ အကြောင်းမရှိဘူး
အားလုံး သူ့ဘာသာသူ ပြန်ရောက်လာလိမ့်မယ်
သတို့သားရဲ့ ခမည်းတော်ကိုယ်တိုင် ခံတပ်ကိုပေးပါမယ်လို့
ကျိန်ဆိုထားပြီးသားတဲ့
အရှင်ဂျာလာကတော့ အဲဒီခံတပ်အကြောင်း ဘာတစ်ခုမှ မသိပါဘူးတဲ့
ရှရီဖူဒင်ကိုယ်တိုင် ပြောခဲ့တာ
ထိမ်းမြားလက်ထပ်ပြီးတာနဲ့
လက်ဖွဲ့အနေနဲ့ ကျွန်တော်တို့ထံ အပ်နှင်းမယ်လို့ ပြောခဲ့တာပါ
ဘာဖြစ်လို့လဲ ဘာတွေပြောခဲ့ကြတာလဲ
ရတယ် နောက်မှပဲပြောပြပါတော့ အခုမိဖုရားက မြန်မြန်သွားပါတော့
ဒီအဝတ်အစားတွေနဲ့ တစ်ယောက်ယောက် တွေ့သွားရင် ဘယ်လိုပြောရမလဲကျွန်မမသိဘူး
မိုတီ..အဝတ်တွေပြန်လဲဖို့ အခုအချိန်မကျသေးဘူး
ကျွန်မ မသိတော့ဘူး
အခုတော့ ဒီလောက်ပဲသိထားဦး ဘယ်သူကြံစည်နေလဲဆိုတာတော့ ငါသိပြီ
ဒါပေမဲ့ ငါသံသယရှိနေတဲ့သူဟုတ်လားဆိုတာ ရှရီဖူဒင်နဲ့ သွားတိုင်ပင်ကြည့်ရမယ်
မဖြစ်ဘူး ဂျိုဓာ အန္တရာယ်များတယ်
ငါရင်ဆိုင်မှဖြစ်မယ့် ပြဿနာပဲ
အချိန်ကလည်း ဒီနေ့တစ်ရက်ပဲရတယ်
ဒီနေ့မှ ဖြေရှင်းနည်းမတွေ့ဘူးဆိုရင်
မနက်ဖြန် မင်္ဂ​လာပွဲလည်း ဖျက်သိမ်းလိုက်ရနိုင်တယ်
ငါထင်ထားတာတွေ သေချာပြီဆိုတာနဲ့
အရှင့်ကို ပြန်ရှင်းပြဖို့ အရမ်းလွယ်ကူသွားပြီ
နင်ဒီမှာပဲစောင့်နေ
ဂါရဝပြုပါတယ် မိဖုရားကြီး
ကြိုဆိုပါတယ်
တစ်ခုလောက် မေးချင်လို့ပါ
အာဂရာပြန်ဖို့ကို မိဖုရားကြီးက ငြင်းဆန်နေတယ်လို့ ကြားလို့ပါ
အမှန်ပါပဲ
စိတ်တော့မရှိပါနဲ့ အရှင်ဂျာလာကို ဒါဝါဂါမိသားစုက
ဘယ်လိုပြုမူလဲဆိုတာ တွေ့ပြီးတာတောင်မှပဲ
ဒီကနေ မထွက်ခွာသေးဘူးပေါ့
အဲဒါတွေဖြစ်ခဲ့တာကြောင့်ပဲ ဒီမှာပိုပြီးနေဖို့ လိုအပ်တာပါ
ရတန်ပူရ်ခံတပ် ကိစ္စကလည်း အထင်လွဲမှားမှုကြောင့် ဖြစ်ရတာပါ
အထင်လွဲတာဆိုရင်လည်း ဝါဂျင်ဒြာခမည်းတော်ဘက်က ဖြစ်တာလေ
အရှင့်ဆီက ခွင့်ပြုချက်မရပါဘဲ ရှရီဖူဒင်လည်း
တခြားဘယ်သူ့ကိုမှ အဲဒီလိုကတိမျိုး
မပေးလောက်ဘူးဆိုတာ ကျွန်မ ကျိန်းသေပြောရဲပါတယ်
ဘယ်သူက အထင်လွဲတာလဲ ဘယ်သူက အမှားလုပ်တာလဲ
ဆွေးနွေးနေရမယ့် အချိန် မဟုတ်တော့ဘူးထင်တယ်
အရေးအကြီးဆုံးက ဒီပြဿနာအတွက်
ဖြေရှင်းနည်းကို အမြန်ဆုံးရှာတွေ့ဖို့ပဲ
ပြီးတော့ အချင်းချင်းထိပ်တိုက် ဆွေးနွေးမှလည်း အဖြေကတွေ့မှာ
အာဂရာကို ပြန်ပြေတာက ပြဿနာရဲ့ ဖြေရှင်းနည်းမဟုတ်ဘူး
မိဖုရားကြီးပြောတာမှန်ပါတယ် မိန်းကလေး တစ်ယောက်ရဲ့ဘဝနဲ့ လောင်းကြေးထပ်ထားရတာပါ
ကျွန်မလည်း သုကညာရဲ့အရေးကို ထည့်မတွက်ဘဲ ပြောတာမဟုတ်ပါဘူး
သူ့ကို ကိုယ်ချင်းစာမိပါတယ်
ဒါပေမဲ့ဒီအချိန်မှာ သုကညာထက် အရှင့်အတွက် ပိုစဉ်းစားပြီး
ထည့်တွေးသင့်တယ် ထင်လို့ပါ
ဂျာလာရဲ့ ပိုင်ဆိုင်ပစ္စည်းတွေကို စဉ်းစားပေးတယ်ဆိုရင်
တစ်ပါးသူရဲ့ ပိုင်ဆိုင်ပစ္စည်းကိုလည်း စဉ်းစားပေးရမယ်လေ
သုကညာရဲ့ အနာဂတ်ကိုလည်း ထည့်တွေးရမှာပေါ့
သူ့ထိမ်းမြားမင်္ဂ​လာက ဂျာလာ စီစဉ်ပေးခဲ့တာလေ
အခုလိုအထင်လွဲမှုတွေဖြစ်တော့ ဂျာလာလည်း မကောင်းပြောခံရတယ်
တိုင်းပြည်နှစ်ခုကြားက မဟာမိတ်ဆက်ဆံရေးသာ ပြိုကွဲသွားရင်
ဂျာလာရဲ့ ဂုဏ်သိက္ခာလည်း အကြီးအကျယ် ထိခိုက်ရလိမ့်မယ်
မိဖုရားကြီးပြောတာကို ကျွန်မ နားမလည်နိုင်ပါဘူး
အရှင်ဂျာလာက ဒီခံတပ်ကို ပေးပစ်တော့မယ်လို့ ဆိုလိုချင်တာလား
သူပေးတာ မပေးတာက အရေးမကြီးပါဘူး
ဒီကိုလာရောက်ရတဲ့ ရည်ရွယ်ချက်ကိုတော့ အောင်မြင်အောင် ထမ်းဆောင်ရပါမယ်
ကျွန်မအတွေးနဲ့ လုံးဝဆန့်ကျင်ဘက် ဖြစ်သွားတာလား..သိပ်ဟုတ်တာပေါ့
ကျွန်မက အရှင့်ရဲ့အထိန်းတော်ပါ
အရှင်ပေးတဲ့ အမိန့်အတိုင်းပဲ
မနက်ဖြန်အားလုံး အာဂရာကို ပြန်ကြရတော့မှာပါ
မနက်ဖြန်မနက် ဒီကနေထွက်ဖို့အားလုံး အသင့်ပြင်ခိုင်းထားတာ အရှင့်ရဲ့အမိန့်ပါ
အရှင့်ရဲ့အမိန့်ကို ဘယ်သူမှမလွန်ဆန်ဝံ့ဘူးလို့ ကျွန်မကတော့ သိထားပါတယ်
နှုတ်ဆက်ပါတယ် မိဖုရားကြီး မနက်ကျမှ တွေ့ကြပါမယ်
ကျွန်မတော့ ရှင်တို့နဲ့မလိုက်နိုင်ဘူး
ဒီပြဿနာအတွက် ထိုက်သင့်တဲ့ ဖြေရှင်းချက် မတွေ့သေးသရွေ့
အမယ်ရ်ကနေ ဘယ်မှမသွားနိုင်ဘူး ဂါလ်ဘာဒန်
ဂျာလာနဲ့ အခုပဲစကားပြောမှဖြစ်မယ်
အထင်လွဲတာမဖြစ်နိုင်ဘူး မယ်တော်
ဒါပေမဲ့ ဒါဝါဂါမိသားစုအနေနဲ့ တစ်ကိုယ်ကောင်းဆန်နေရတဲ့ အကြောင်းကို
နားမလည်နိုင်တဲ့ ကျုပ်အမှားပဲ ဖြစ်မယ်ထင်တယ်
အဲဒီခံတပ်က ကျုပ်အတွက် ဘယ်လောက်အရေးပါလဲ
မယ်တော်လည်း သိတာပဲ
ဘာ့ကြောင့်ပဲဖြစ်ဖြစ် မပေးနိုင်ဘူး မယ်တော်
မဟာမိတ်ပြုရေးနဲ့ နှိုင်းစာရင် ဘယ်ခံတပ်မှ အရေးမပါပါဘူး ဂျာလာ
စစ်သည်တစ်ယောက်က အလိုရှိရုံနဲ့ တိုက်ယူလို့ရနိုင်ပါတယ်
ဒါပေမဲ့ ဆက်ဆံရေးတစ်ခု ပြိုကွဲသွားရင်တော့
အဲဒီလူအတွက် ထိခိုက်မှုတွေ အများကြီး ရှိလာနိုင်တယ်
ထိမ်းမြားလက်ထပ်ပွဲသာ ဖျက်သိမ်းလိုက်ရင် သုကညာလည်း အရှက်ရသွားလိမ့်မယ်
သုကညာကို ကျုပ်ကူညီပေးလို့ရပါတယ်
သူ့အတွက် ရာဇပွတ်မင်းသားတစ်ပါး ထပ်ရှာပေးမှာပါ
ဒါပေမဲ့ လောဘအတောမသတ်တဲ့သူတွေကိုတော့ ကျုပ်မလေးစားနိုင်ပါဘူး
တိုင်းပြည်တစ်ပြည်က မဟာမိတ်ဆက်ဆံရေးနဲ့ပဲ ဆောက်တည်ထားတာ မဟုတ်ပါဘူး မယ်တော်
တိုင်းရေးပြည်ရေး ဆုံးဖြတ်ချက်သာ အဓိကပါ
အဲဒီကနေလည်း တိုင်းရေးပြည်ရေးမှာ သားတော် အနိုင်ယူနိုင်တာပဲလေ
သူ့ကိုဦးညွှတ်လိုက်ရင်
ကျုပ်အနိုင်ယူလို့ မရတော့ဘူးလေ မယ်တော်
ဒါပေမဲ့ ဒီပြဿနာအတွက် ဖြေရှင်းချက်ကိုတော့ တွေ့မှဖြစ်မှာ
ဒီပြဿနာကို အစပျိုးတဲ့သူက သူတို့တွေလေ
ရာဇပွတ်တစ်ယောက်က လိမ်ညာပြီး တိုင်တည်သစ္စာဆိုမယ်လို့တော့
မယ်တော်မယုံဝံ့ဘူး သားတော်
ဒါဆိုကျုပ်လည်း အဲဒီကတိမပေးခဲ့ဘူးလို့ သစ္စာဆိုနိုင်တယ် မယ်တော်
ဒါဆို နှစ်ခုစလုံးက ကျိန်းသေနေတာပဲ
ဒါဂါဝါဘုရင်နဲ့ ရှရီဖူဒင် တစ်ယောက်ယောက်တော့
လိမ်ညာနေတာဖြစ်နိုင်တယ်
သူတို့တွေ မုသားစကားဆိုတာ သိသာလွန်းပါတယ် မယ်တော်
ရှရီဖူဒင်က ဒီလိုလိမ်ညာပြောလို့လည်း ဘာမှမရဘူး
ကျုပ်ခွင့်ပြုချက်မပါဘဲနဲ့ ဘာမှ မရနိုင်ဘူးဆိုတာ
အားလုံးလည်း ကောင်းကောင်းသိထားတယ်
ကျုပ်မနက်ဖြန်ပဲ အာဂရာကို
ပြန်ဖို့ ဆုံးဖြတ်လိုက်ပါပြီ မယ်တော်
အားလုံး အသင့်ပြင်ထားပါတော့
ရပ်လိုက်စမ်း
အဲဒီမှာပဲရပ်လိုက်လို့ ပြောနေတယ်နော်
မင်းကဘယ်သူလဲ ဘယ်သွားမလို့လဲ
ဒါကဧည့်သည်တော် နားနေဆောင်ဆိုတာ မင်းမသိဘူးလား
ငါပြောတာကော ကြားရဲ့လား
ငါ့ကိုတည့်တည့်ကြည့်ပြီး ဘယ်သူလဲဆိုတာ ပြောစမ်းပါ
ဂျိုဓာ
ဘာဖြစ်လို့လဲ မြေးလေး
ဘာလို့ဒီအဝတ်အစားတွေ ဝတ်ထားရတာလဲ
ဘာကြောင့်ဖြစ်မလဲ အဘွား
သုကညာ မင်္ဂ​လာပွဲမပျက်အောင်
မြေးတော် ကြိုးစားနေတာပါ
ခံတပ်အကြောင်း နားလည်မှုလွဲအောင် ဖန်တီးခဲ့တဲ့သူရဲ့
သက်သေကို ရှာဖွေနေတာပါ
အဲဒါကြောင့် ရုပ်ဖျက်ထားရတာပါ
မြေးလေးရဲ့ရည်ရွယ်ချက်က ကောင်းပေမဲ့
ဒါက မြေးလေးနဲ့မဆိုင်ပါဘူးကွယ်
ဘာမယ်နဲ့ ဘဂဝန်ဒက်စ်တို့ လုပ်စရာရှိတာ လုပ်ကြပါလိမ့်မယ်
မဟုတ်သေးဘူးအဘွား..တရားခံကိုရှာဖို့ ခမည်းတော် စွမ်းဆောင်နိုင်မှာမဟုတ်ဘူး
ဘာလို့ဘာမယ်က မလုပ်နိုင်ရမှာလဲ
ဘာလို့လဲဆိုတော့ ဒီလိုလုပ်တဲ့တရားခံက မြေးတော်တို့ဆွေမျိုးထဲက ဖြစ်နေလို့ပါပဲ
လောလောဆယ်တော့ အရှင်နဲ့ နီးစပ်တဲ့သူလို့ပဲ
အဘွားကို ပြောပြထားနိုင်ပါတယ်
အဲဒီထက်ပိုပြီး ဘာမှ ပြောလို့မဖြစ်သေးပါဘူး
ဂျိုဓာ ဒါဆိုမြေးလေးပြောတာက..
အမှန်ပါပဲ
အဲဒီအမှန်တရားကို သက်သေပြဖို့ ဧည့်သည်ဆောင်ကို သွားမလို့ပါ
အဘွား..မြေးလေးကို မတားပါနဲ့နော် အချိန်သိပ်မရှိလို့ပါ
သုကညာရဲ့ မင်္ဂ​လာပွဲမဖျက်သိမ်းခင်
တရားခံကို အရှင့်လက်ထဲ ထည့်ပေးရမှာမို့လို့ပါ
အဘွား သင်ပေးခဲ့ဖူးတယ်လေ မိဖုရားတွေမှာ တာဝန်တွေ
အရမ်းများတာပဲဆို
ဒီနေ့တော့ တာဝန်က နှစ်ဆပိုများသွားပါပြီ
ဇနီးမယား အဖြစ်နဲ့ရော အစ်မတော်အဖြစ်နဲ့ရော
မြေးလေး ဘယ်လိုဆုံးဖြတ်ထားလဲတော့မသိဘူး
ဒါပေမဲ့ မြေးလေးရဲ့ ရည်ရွယ်ချက်ကတော့ မှန်ပါတယ်
အဘွား မတားရက်တော့ပါဘူးကွယ်
ဒါပေမဲ့ တစ်ခုတော့အဘွားသတိပေးပါရစေ ကိုယ့်ကိုယ်ကို ဂရုစိုက်ပါ
အမ်ဘာမယ်တော် စောင့်ရှောက်ပါစေ
သွားတော့ မြေးလေး တာဝန်တွေ ထမ်းရွက်ခဲ့ပါ
အရှင်အမ်ဘာ..တပည့်တော်မြေးမလေး ဂျိုဓာဘေးကင်းအောင် စောင့်ရှောက်တော်မူပါ
ဒါဆို ဂုဏ်ပြုပွဲလေး စလိုက်ကြတော့မလား
ဘာသောက်ချင်လဲ ပြောလေ
ကျုပ်က ဘာပဲဖြစ်ဖြစ်ရပါတယ် အာဒမ်
ရံရွေတော် ဒီကိုလာပါဦး
နှစ်ခွက်ငှဲ့ပေး
ဘာလို့ငါ့ကို ရှက်နေရတာလဲ
ဧည့်သည်နဲ့ လာတွေ့တာကို ဘာလို့ဇာပဝါ ခြုံထားရတာလဲ
လာပါဦး ငါနဲ့ခဏတစ်ဖြုတ်လောက်နေပေါ့
နေပါစေ အာဒမ်
အခြေအနေနဲ့ အချိန်အခါကို ထည့်စဉ်းစားမှပေါ့
ထားလိုက်ပါ
ရံရွေတော်..မင်းသွားလို့ရပြီ
အာဒမ်..ဒီနေ့တော့ကျုပ် မသောက်ရသေးဘဲ ရီဝေဝေ ဖြစ်နေပါ့လား
ဖြစ်သင့်တာပေါ့ ကျုပ်တို့က အောင်မြင်တော့မှာလေ
အကွက်မြင်တတ်လွန်းတဲ့ ခင်ဗျားကို ကျေးဇူးတင်ရမယ်
အားလုံး ဒုက္ခတွေ့နေကြပြီ
ဂျာလာလည်း သူ့ယောက်ဖနဲ့ စစ်သူကြီးက သူ့ကိုမုသားပြောမယ်လို့
ဘယ်တုန်းကမှ ထင်ခဲ့ဖူးမှာမဟုတ်ဘူး
ကျုပ်တို့ကို မယုံကြည်တဲ့ပုံလည်းမပြဘူး
ဂျိုဓာကလည်း ဝါဂျင်ဒြာကို အရမ်းယုံကြည်နေတယ်
အခုတော့ ဂျိုဓာနဲ့ဂျာလာတို့ ရန်ပွဲတွေ အစပျိုးလာပြီပေါ့
ခင်ဗျားရဲ့လုပ်ရပ်နဲ့သတ္တိမှာ ဘယ်ဟာကို ချီးမွမ်းခန်းဖွင့်ရမလဲ ကျုပ်မသိတော့ဘူး
ဒါဝါဂါတို့ကို ကတိမပေးခဲ့ဘူးလို့
ခင်ဗျားငြင်းဆန်လိုက်တာလည်း မြန်သွားတယ်
အဲဒါ ကျုပ်အကြံလေ
ပထမဆုံး လိမ်ညာလှည့်ဖြားပြီး မင်္ဂ​လာပွဲစီစဉ်တယ်
ပြီးတော့ ချက်ချင်းပြန်ပယ်ဖျက်လိုက်တယ်
မြားတစ်စင်းနဲ့ သားကောင်နှစ်ကောင် ပစ်လိုက်တာပဲ
သူများတွေကတော့ ကျုပ်တို့လုပ်တယ်လို့ ထင်မှာမဟုတ်ဘူး
ဒီတော့ အပြတ်အသတ် အောင်ပွဲခံလိုက်ကြတာပေါ့
ဒီအချိန်ကြီးထိ ဒီမှာ ဘာလုပ်နေတာလဲ ရံရွေတော်
ဘယ်အချိန်ရှိပြီလဲ မသိဘူးလား
ဒါဧည့်သည်တော်တွေ အနားယူရမယ့် အချိန်ပဲ..ပြန်လိုက်တော့
ဂါရဝပြုပါတယ်
ဒီနေရာမှာ ရှိနေလို့မသင့်တော်ဘူး မဟုတ်ပါလား
မဟုတ်ပါဘူး
စီစဉ်ပေးတာတွေ အရမ်းကျေနပ်မိပါတယ်
ကျေးဇူးတင်ပါတယ်
ငါ့ဘက်ကအခွင့်မရတုန်း သူရောက်လာလို့ပေါ့ အဲဒီလိုသာ မဟုတ်ရင်တော့..
သိခဲ့ပြီလား ဂျိုဓာ
ဟုတ်ပါတယ် အဘွား
ဘယ်သူလုပ်တာလဲ
နောက်မှပြောပြပါ့မယ်
အခုတော့ အရှင့်ကိုတွေ့ရဖို့က ပိုအရေးကြီးနေလို့ပါ
ဘာပဲဖြစ်ဖြစ် သုကညာရဲ့မင်္ဂ​လာပွဲ မပျက်စီးဖို့လိုပါတယ်
ဒါပေမဲ့ ဝါဂျင်ဒြာမင်းသားက
အကောင်းဆုံး သတို့သားဖြစ်တာတော့ လုံးဝသေချာပါတယ်
ဒီကိစ္စမှာ သူရောသူ့ခမည်းတော်ပါ ထောင်ချောက်ဆင်ခံခဲ့ရတာ
ဒါဆို ရှရီဖူဒင်က လိမ်ညာပြီး ပြောဆိုခဲ့တယ်ပေါ့
မှန်ပါတယ် အဘွား
အခုတော့ ဘယ်သူ့ကိုမှ မပြောပါနဲ့ဦး
ခမည်းတော်နဲ့ နောင်တော်ကိုတောင် မပြောပါနဲ့ဦး
ဒီလိုအခြေအနေမျိုးမှာ
မြေးလေးတို့ဘက်က လူမှားပြီးစွပ်စွဲလိုက်ရင် အကုန်ဒုက္ခရောက်ကုန်လိမ့်မယ်
သေချာကိုင်တွယ်မှ ဖြစ်မှာပါ
အဘွားလည်း နားလည်မှာပါ
မဟုတ်ရင် သုကညာရဲ့မင်္ဂ​လာပွဲကို ထိခိုက်လာနိုင်တယ်
ဒါမှမဟုတ် အရှင်ဂျာလာနဲ့မြေးလေးတို့ တစ်ကွဲတစ်ပြားစီ ဖြစ်သွားနိုင်တယ်
ခွင့်ပြုပါ အရှင် ကျွန်မလျှောက်တင်စရာ ရှိလို့ပါ
ဂျိုဓာ မင်းရဲ့ဆွေမျိုးအပေါင်းအဖော်တွေက
ငါ့ဒွေးတော် ယောက်ဖတော်နဲ့ မွေးစားအစ်ကိုတော်တို့ကို စော်ကားပြောဆိုထားတယ်
အဲဒါကြောင့် အခုဘယ်သူနဲ့မှ စကားမပြောချင်ဘူး
အရှင်က အမှန်တရားကိုမသိသေးပါဘူး
ဒါဆိုမင်းက အမှန်တရားကို လျှောက်တင်မယ်ပေါ့
ကောင်းပြီလေ ဘာအကြောင်းလဲ ပြောပါဦး
ကျွန်မလုပ်ကြံပြောတာ မဟုတ်ပါဘူး
အချယ်ဆင်းန်နဲ့ ဝါဂျင်ဒြာတို့ ပြောတာ အမှန်တွေပါ
ရတန်ပူရ်ခံတပ်ပေးမယ်ဆိုတဲ့ အကြောင်းက သူတို့ပေးမယ်လို့ ပြောခဲ့တာပါ
ဟုတ်လား ဆက်ပါဦး
ရတန်ပူရ်ခံတပ်ကို ပေးဖို့ သဘောတူပြီးပြီဆိုပြီး
ရှရိဖူဒင်ကိုယ်တိုင် ပြောခဲ့တာပါ
အရှင်က အရမ်းမြတ်နိုးတဲ့ခံတပ်မှန်း သူသိတာကြောင့်ပါ
သိပ်တော်တယ် မင်းကရန်တိုက်တဲ့နေရာမှာလည်း အရမ်းကျွမ်းကျင်တာပဲ
အချယ်ဆင်းန်က ငါ့ဆွေမျိုးတွေကို လူလိမ်လို့စွပ်စွဲပြီး
တစ်ချိန်တည်းမှာ မင်းကလည်း ထပ်ပြီးစွပ်စွဲတယ်
ငါတစ်ခေါက် ထပ်ပြီးသတိပေးလိုက်မယ်
ငါ့ဆွေမျိုးတွေကို စွပ်စွဲပြောဆိုတာ နောက်ဆိုလုံးဝ သည်းမခံတော့ဘူး
အရှင်က ဘုရင်မင်းမြတ်ပဲလေ နားထောင်ရမှာပေါ့
အမှန်တရားကနေ ရှောင်ပုန်းလို့မရဘူး
အတ္တမာနတွေ ရှေ့တန်းတင်ထားတဲ့ အမှန်တရားတစ်ခုကြောင့်
ကျွန်မရဲ့ညီမတော် သုကညာပဲ အထိခိုက်ဆုံးဖြစ်မှာပါ
ဒီလက်ထပ်မင်္ဂ​လာပွဲကို ဖျက်သိမ်းလို့တော့ ဘယ်လိုမှမဖြစ်ပါဘူး
မင်္ဂ​လာပွဲသာ ပျက်သွားခဲ့ရင် တရားခံအစစ်က အရှင့်မိသားစုဝင်ထဲက
တစ်ယောက်ယောက်ဖြစ်တာ သေချာသွားမှာပါ
ငါ့သည်းခံနိုင်စွမ်းကို မစမ်းသပ်ပါနဲ့ ဂျိုဓာ
ရှရိဖူဒင်က ဘာလို့ လိမ်ညာပြောဆိုရမှာလဲ
မင်္ဂ​လာပွဲ ပျက်စေချင်လို့လေ
အဲဒါက သူ့ဆုံးဖြတ်ချက်မဟုတ်ဘဲ
ငါဆုံးဖြတ်တာပဲ ဂျိုဓာ
မိဖုရားဖြစ်တဲ့မင်းက ငါ့ကိုပဲ ထောက်ခံပေးရမှာ..သူတို့ကိုမဟုတ်ဘူး
ငါ့ဆွေမျိုးတွေအပေါ်မှာသာ မင်းသစ္စာရှိရမယ်
ဆွေမျိုးမတော်စပ်တဲ့ သူတို့အပေါ် သစ္စာစောင့်သိစရာ မလိုဘူး
ကျွန်မက အမှန်တရားကိုပဲ ထောက်ခံတာပါ
ဘာအမှန်တရားကို ပြောနေတာလဲ ဂျိုဓာ
အချယ်ဆင်းန်က လိမ်ညာပြောနေတာ
ကျွန်မကြားခဲ့တဲ့ အမှန်တရားက
ရှရိဖူဒင်ကိုယ်တိုင် နှုတ်ကထွက်ခဲ့တဲ့ အမှန်တရားပါပဲ
မင်းမှာ သက်သေရှိလား
အဲဒါမှငါလည်း လုပ်ကြံပြောတာ မဟုတ်ဘူးလို့ ယုံပေးမယ်
ဟုတ်ပါပြီ ကျွန်မပြောတာကို အရှင်လုံးဝ မယုံဘူးနော်
ဒါပေမဲ့ အရှင့်နှမတော်ဘက်ရှိဘာနုကိုတော့ ယုံကြည်တယ်မဟုတ်လား
သူ့ကိုခေါ်ပြီး ကိုယ်တိုင်မေးကြည့်ပါ
နှမတော်ဘက်ရှိဘာနုကို ငါခေါ်တယ်လို့ အခုပဲသွားပြောပါ
ကျွန်မပြောတာကို အရှင်လက်ခံလာမှာပါ
ဘက်ရှိဘာနုပြောတာ နားထောင်ပြီးတာနဲ့ ကျွန်မရဲ့ညီမတော် မင်္ဂ​လာပွဲမပျက်စီးဖို့
ဖြေရှင်းချက်တစ်ခုတော့ ထွက်လာမှာပါ
တကယ်လို့မင်းထင်တာ မှားသွားခဲ့ရင်ကော
အရှင်ဆုံးဖြတ်သမျှကို ကျွန်မ လက်ခံပါ့မယ်
ကောင်းပြီ
အစ်ကိုတော် ဒီအချိန်ကြီး ဘာကိစ္စများ ရှိလို့ပါလဲ
အဆင်ပြေပါရဲ့လား
ငါ့ယောက်ဖနဲ့ မင်းရဲ့ခင်ပွန်းရှရိဖူဒင်တို့ ပူးပေါင်းပြီး သုကညာရဲ့မင်္ဂ​လာပွဲပျက်အောင်
လုပ်ခဲ့တာလို့ မိဖုရားက ပြောနေတယ်
မင်းများတစ်ခုခု သိထားတာရှိလားလို့ ငါခေါ်မေးရတာပဲ
ဒီမင်္ဂ​လာပွဲသာ မကျင်းပဖြစ်ဘဲ ပျက်သွားခဲ့ရင်
လက်ဖွဲ့ပစ္စည်းတွေလည်း ပြန်လာမှာပေါ့
သူကဘာလို့ ဒီလိုလုပ်ရမှာလဲ
သုကညာအတွက် လက်ဖွဲ့ကိုတောင် ကျွန်မနဲ့တူတူ ပြင်ဆင်ခဲ့တာပါ
မိဖုရား အထင်လွဲနေတာဖြစ်မှာပါ
ရှရိဖူဒင်က အဲဒီလိုလူမဟုတ်ပါဘူး
သူက ရိုးသားပါတယ်
ဘက်ရှိဘာနု..နင်..
တော်လောက်ပြီ
မင်းသွားလို့ရပြီ
နောက်ထပ်သက်သေရှိသေးလား ဂျိုဓာ
ရှရိဖူဒင် ကြံစည်တာပါလို့ ထပ်ပြောချင်သေးလား
မင်းလည်း သွားလို့ရပြီ ဂျိုဓာ
ဒီပြဿနာကို ဘယ်လိုဆက်လုပ်မလဲဆိုတာ ငါပဲဆုံးဖြတ်ချက်ချမယ်
အစ်မတော်လား
ငါတို့ကောက်ချက်ချတာ မှားသွားပြီ
မင်းသားဝါဂျင်ဒြာ အမှား လုံးဝမဟုတ်ဘူး
သူလုံးဝမမှားဘူး သူတို့တွေသာ တမင်စွပ်စွဲခဲ့ကြတာ
ညီမတော် နားမလည်နိုင်တော့ဘူး
တရားခံတွေက
အစ်မတော်တို့ ဆွေမျိုးအသိုင်းအဝိုင်းထဲကပဲ
အခုချက်ချင်းကို သိရမှာဖြစ်မယ်
အခုချက်ချင်းလား
ညီမတော်နားမလည်နိုင်ဘူး
အစ်မက ဘာလို့ဒေါသတွေထွက်နေရတာလဲ
ဒေါသမထွက်ဘဲ နေနိုင်ပါ့မလား
အရှင်က သူ့ဘက်သူပဲကာကွယ်ပြီး
အစ်မတော်ပြောတာ တစ်ခွန်းမှ နားမထောင်ဘူးလေ
မိဖုရားဖြစ်တဲ့ အစ်မတော်ကိုပဲ ယုံကြည်ရမယ့်အစား..
တော်ပါတော့ အစ်မတော်..ညီမတော်အတွက်နဲ့ အရှင်နဲ့စကားများခဲ့တယ်လို့တော့
မပြောပါနဲ့လား
စကားများခဲ့တာပေါ့ ဘာလို့မများရမှာလဲ
အဲဒီလူတွေကြောင့် ညီမတော်ရဲ့ မင်္ဂ​လာပွဲမှာ အတားအဆီးတွေဖြစ်နေတာ
အစ်မရဲ့ ညီမလေးပဲကို ဘာလို့ဘာမှမပြောဘဲ နေနိုင်မှာလဲ
ညီမတော်ရဲ့ အစ်မဖြစ်တဲ့သူက
ညီမတော်အတွက်နဲ့ အရှင်နဲ့အချင်းများရတာကို
ညီမတော် ဘယ်လိုမှခွင့်မလွှတ်နိုင်ဘူး
ညီမတော်က လက်မထပ်ရသေးပါဘူး
အစ်မတော်က လက်ထပ်ပြီးသားလေ
အတည်မဖြစ်သေးတဲ့ ဆက်ဆံရေးတစ်ခုအတွက်
အစ်မတော်ရဲ့ လက်ရှိအိမ်ထောင်ရေးကို ပြိုကွဲခံလို့ မဖြစ်ဘူးလေ
အစ်မတော်ဆီက သင်ယူခဲ့တာတွေလေ
အစ်မတော် ဒီနေ့ကစပြီး အရှင့်ကို အသံကျယ်ကျယ်နဲ့တောင်
မပြောပါဘူးလို့ ညီမကိုကတိပေးပါ
သူ့ကိုတော့ စိတ်ညစ်အောင်လုပ်လို့မဖြစ်ဘူး
ညီမကို ကတိပေးပါ
ဘာတွေဖြစ်နေတာလဲ သုကညာ
ညီမတော်ရဲ့မင်္ဂ​လာပွဲ ဖျက်သိမ်းလိုက်ရရင်
အစ်မတို့မိသားစုတွေ ခံစားရမယ့် နာကျင်မှုတွေကိုကျတော့ကော ဘယ်လိုလုပ်မလဲ
ထပ်ပြီးလက်မထပ်ရုံပဲပေါ့ အဲဒါဘာဖြစ်သွားလို့လဲ
ဒီမင်္ဂ​လာပွဲ ဖျက်သိမ်းလိုက်လို့
ဖြစ်လာမယ့်ပြဿနာတွေကို ညီမလက်ခံနိုင်တယ်
ဒါပေမဲ့ အစ်မတော်နဲ့အရှင်တို့ကြားက ဆက်ဆံရေး ပြိုကွဲသွားရင်တော့
ပိုပြီးနာကျင်ခံစားရမှာ အစ်မတော်လေ
အစ်မတော်ကို သိပ်သဘောမကျတဲ့သူတွေ အရှင့်ဘေးမှာတောင် အများကြီးရှိနေတာ
အရှင်ကိုယ်တိုင်သာ ငြိုငြင်စရာဖြစ်သွားရင်
သူတို့အတွက် အခွင့်ကောင်းဖြစ်သွားမှာပေါ့
အစ်မတော်ကို လက်တုံ့ပြန်ကြလိမ့်မယ်
စော်ကားပြောဆိုကြလိမ့်မယ်
အစ်မတော် ဒုက္ခမရောက်ရောက်အောင် မျိုးစုံဖန်တီးကြလိမ့်မယ်
အစ်မတော်ကို ညီမကဘယ်လိုဒုက္ခမျိုးနဲ့မှ မကြုံတွေ့စေလိုဘူး
ညီမအတွက်နဲ့ပတ်သက်ပြီး အစ်မမိသားစုထဲမှာ
ဘယ်လိုပြဿနာမျိုးမှ မဖန်တီးတော့ဘူးလို့ ကတိပေးပါ
ကတိပေးပါ အစ်မတော်
ညီမသည်းခံနိုင်မှာ မဟုတ်ပါဘူး
ဘယ်လိုကံကြမ္မာမျိုး ဆီးကြိုနေလဲတော့ မသိဘူး
ညီမရဲ့မင်္ဂ​လာပွဲလေး အဆင်ပြေပြေ ပြီးမြောက်သွားဖို့ပဲ အစ်မဆန္ဒရှိတာ
အစ်မတုန်းကလိုမျိုး ဒုက္ခတွေ မခံစားစေချင်ဘူး
ဘာလို့မှန်းတော့ မသိဘူး
အစ်မတို့ ညီအစ်မနှစ်ယောက်စလုံးအတွက် ကံကြမ္မာချင်းက တူနေတယ်လို့ခံစားမိတယ်
ဘာလို့လဲ
သွားလို့ရပြီ
မိဖုရား
ကျွန်မ အထင်လွဲတာလို့တော့ မပြောပါနဲ့တော့
ကျွန်မကြားခဲ့တာတွေ အားလုံးက အမှန်ဖြစ်နေလို့ပဲ
ကျွန်မကို ခွင့်လွှတ်ပေးပါ မိဖုရား
ဒီအပြစ်တွေကနေ ကျွန်မကို ခွင့်လွှတ်ပေးပါ
ဒါနဲ့အရှင့်ရှေ့မှာကျတော့ ဘာလို့ ကျွန်မကို မထောက်ခံပေးခဲ့တာလဲ
မိဖုရားပြောတဲ့စကားကို ထောက်ခံလိုက်ရင်
ကျွန်မရဲ့အမျိုးသားကို တစ်သက်လုံး ဆုံးရှုံးသွားရမှာပါ
သူ့ဘဝ အန္တရာယ်ရှိနိုင်လို့ပါ
ဒါပေမဲ့ကျွန်မ ဒီထက်ပိုပြီး မရိုးမသား မပြုမူချင်တော့ပါဘူး
ရှရိဖူဒင် မမှန်မကန်လုပ်ခဲ့တာ ကျွန်မကိုယ်တိုင် ဝန်ခံပါတယ်
ဒါပေမဲ့လည်း သူက ကျွန်မအမျိုးသားပါပဲ
ကျွန်မအစ်ကိုက မိဖုရားရဲ့ အမျိုးသား ဖြစ်သလိုပါပဲ
ကျွန်မအိမ်ထောင်ရေး မပြိုကွဲစေဖို့ မုသားစကားတစ်ခွန်းမျှ ထွက်ဆိုမိခဲ့ပါတယ်
မိဖုရားရဲ့ အိမ်ထောင်ရေးတော့ မြဲအောင်ထိန်းသိမ်းပါ
အစ်ကိုနဲ့ ထပ်ပြီးရန်မဖြစ်ပါနဲ့
ကျွန်မလိမ်ညာပြောဆိုခဲ့မိတာကို မိဖုရား ခွင့်လွှတ်နိုင်မယ်ထင်ပါတယ်
မိဖုရားကြီးကို တစ်ခုတောင်းဆိုချင်ပါတယ်
ဒီအကြောင်းတွေ အစ်ကို့ကိုတော့ သွားပြန်မပြောပါနဲ့
ကျွန်မလည်း ရှင့်မိသားစုပြိုကွဲမှာ မလိုလားပါဘူး
ဒါပေမဲ့အရှင့်ကို အမှန်အတိုင်း မပြောရင်
ညီမတော် သုဇာတာရဲ့ အနာဂတ်ကလည်း မရေရာဘူး
အရင်ကလည်း ဒုက္ခတွေအများကြီးခံခဲ့ရပြီးပြီ
အခုမင်းသားဝါဂျင်ဒြာနဲ့သာ မထိမ်းမြားဖြစ်ရင်
တစ်သက်လုံး အိမ်ထောင်မပြုဘဲ နေတော့မှာ
ဝေခွဲမရဖြစ်နေပြီ
ကျွန်မအမျိုးသားရဲ့ နှမတော် အိမ်ထောင်ရေးကို အလေးပေးလိုက်ရင်
ကျွန်မညီမတော်ရဲ့ မင်္ဂ​လာပွဲက ပျက်စီးရလိမ့်မယ်
သုကညာရဲ့ ဘဝကိုအလေးပေးလိုက်ရင်လည်း
ရှင့်ဘဝတစ်လျှောက်လုံး ဝမ်းနည်းကြေကွဲရလိမ့်မယ်
ဒီပြဿနာက ရုန်းထွက်နိုင်မယ့်နည်း မတွေ့တော့ဘူး
ကျုပ်ကိုယ်တိုင် လိမ်ညာပြီး အကွက်ဆင်ခဲ့တာပဲ
ပြီးတော့ ပွဲမဖြစ်မြောက်အောင် အခုတော့ပြန်ငြင်းလိုက်ပြီ
မိဖုရားပြောတဲ့စကားကို ထောက်ခံလိုက်ရင် ကျွန်မအမျိုးသားကို ဆုံးရှုံးရမှာမို့လို့ပါ
သူ့ဘဝ အန္တရာယ်ရှိနိုင်လို့ပါ
ငါဘယ်လိုလုပ်ရမလဲ
မိဖုရားနဲ့ နှစ်ယောက်တည်း စကားပြောချင်လို့ပါ
သွားပါတော့မယ်
ဘာကိစ္စရှိလို့ပါလဲ
အသက်တမျှ အရေးကြီးနေတဲ့ ကစားပွဲမှာ
မိဖုရားက လူသစ်ဖြစ်သေးတဲ့အကြောင်း ကျွန်မလာသတိပေးတာပါ
ရှရိဖူဒင်ရဲ့လုပ်ရပ်ကို မှားတယ်လို့ သက်သေပြဖို့အတွက်
သူ့ဇနီးဖြစ်တဲ့ ဘက်ရှိဘာနုကိုမှ ရွေးချယ်ရတယ်ပေါ့
ဘယ်လိုများ စဉ်းစားလိုက်ပါလိမ့်
ဘက်ရှိဘာနုက မဂိုလူမျိုးပဲ
မိဖုရားဂျိုဓာ မဟုတ်ဘူး
မိဖုရားစိတ်ထဲ စွဲစွဲမြဲမြဲ မှတ်ထားရမယ့်အချက် တစ်ချက်ရှိပါတယ်
မဂိုအမျိုးသမီးတွေက ဘယ်တော့မှ သူတို့အမျိုးသားတွေကို ဆန့်ကျင်ကြတာမဟုတ်ဘူး
ဘာလို့လဲဆိုတော့ သူတို့အားလုံးက ယောက်ျားတွေကို သိပ်ချစ်တတ်ကြလို့ပဲ
မိဖုရားကို ဒါတွေပြောဖို့လည်း စိတ်ကူးမရှိပါဘူး
ပြောလည်း မိဖုရားက နားလည်မှာမဟုတ်လို့ပဲ
အရှင့်ရှေ့မှာ ကျွန်မမကောင်းကြောင်း မိဖုရားပြောခဲ့တယ်နော်
ဒီတစ်ခေါက်တော့ မိဖုရား ကျရှုံးသွားပြီပေါ့
မှတ်မိသေးရဲ့လား
မင်းက ငါ့သားလေးအဖြစ် ရောက်ရှိလာတာ
ငါအရမ်း ဂုဏ်ယူဝမ်းမြောက်မိတာပဲ
ကျန်တဲ့သူတွေ ပြောချင်တာပြောကြပါစေ
ငါ့သားလေးကတော့ သူ့မယ်တော်ကို ဘယ်တော့မှ မယုံမကြည်မဖြစ်ဘူးပဲ
တစ်ခါသေဖူး ပျဉ်ဖိုးနားလည်မှပေါ့
မိဖုရားကတော့ အဲဒီစကားပုံကို တစ်ခါမှမကြားဖူးဘူး ထင်တယ်
အဲဒါကြောင့် အမှားပဲ ထပ်တလဲလဲ လုပ်နေတာပေါ့
ဒါပေမဲ့ကျွန်မ တစ်ခုပြောလိုက်ပါ့မယ်
မိဖုရားလုပ်ခဲ့တဲ့ အမှားအတွက်
ကြိုတင်ပြီးသာ ဆုတောင်းထားပေတော့
အခုတော့ မိဖုရားညီမတော်နဲ့ တော်စပ်မယ့်သူတွေက ယုံရခက်နေပြီ
ပြီးတော့ အရှင်ဂျာလာနဲ့
မိဖုရားကြားက ဆက်ဆံရေးလည်း ယိုင်နဲ့နဲ့ ဖြစ်ကုန်ပြီလေ
တကယ်တမ်း ရေဆန်ကိုပြန်ပြီး ဆန်တက်သွားတဲ့သူက
ရေနစ်ပြီးသေရတာပါပဲ မိဖုရား
ဒီတစ်ခေါက်သာ အရှင့်ကို မိဖုရား ထောက်ခံလိုက်ရင်
အခွင့်အရေး ရချင်ရဦးမှာ
အဲဒါကို သူ့လေးစားမှု ရအောင်မယူနိုင်ခဲ့ဘူး
အဲဒီအကြောင်းပြောဖို့ လာခဲ့တာလား
မဟုတ်ပါဘူး ကျွန်မလာရင်း အကြောင်းက
သုကညာရဲ့ မင်္ဂ​လာပွဲကို အမယ်ရ်ပြည်က မိဖုရားအိမ်တော်မှာ
ကျင်းပမယ်လို့ ကြားသိရတုန်းက
ဒီကိုမလာချင်လို့ ကျွန်မ အတော်ဒေါသထွက်ခဲ့ရတာပါ
ဒါပေမဲ့အခုတော့ ဒီကိုလာပြီး မိဖုရားကို အနိုင်ယူသွားခဲ့ပြီဆိုတော့
အရှင်ဂျာလာကိုပဲ ကျွန်မ
ထပ်တလဲလဲ ကျေးဇူးတင်နေမိပါတယ်
အမယ်ရ်ကို လာလိုက်တာ ကံကောင်းခြင်းတွေ ဖြစ်သွားတာပဲ
သွားလိုက်ပါဦးမယ်
သားတော်ဆုံးဖြတ်ချက် မပြင်တော့ဘူးလား
ဟုတ်ပါတယ် မယ်တော်
အာဂရာကိုပဲ ပြန်သွားတော့မှာပါ
ဂျာလာ..ဂျိုဓာကိုလည်း ထည့်စဉ်းစားပါဦး
သူလည်း မယ်တော်တို့ရဲ့ မိသားစုဝင်ပဲလေ
မိဖုရားကြီးပြောတာ မှန်ပါတယ်
ဒါပေမဲ့ ဂျိုဓာကတော့ ဒီလိုမတွေးဘူးဆိုတာ
မိဖုရားကြီးကို အသိပေးချင်ပါတယ်
တာဝန်ဝတ္တရားတွေကိုလည်း အလေးမထားတဲ့အပြင်
အရှင့်ကိုလည်း လေးစားရမှန်း မသိဘူး
အရှင့်ကို ထောက်ပံ့ပေးရကောင်းမှန်း မသိတဲ့အပြင်
အချယ်ဆင်းန်ဘုရင်ကို ထောက်ပံ့ပေးနေတယ်
ဂျိုဓာက ဘယ်သူ့ကိုမှထောက်ခံတယ်လို့ မပြောဖူးပါဘူး အမတ်မင်း
အဲဒါဆိုရင် ဘာလို့ ဘက်ရှိဘာနုနာမည်နဲ့
အရှင့်ရှေ့မှာ ရှရိဖူဒင်အကြောင်း မကောင်းပြောဆိုရတာလဲ
မဟာမန်ဂပြောတာ မှန်ပါတယ်
သားတော်ရဲ့ညီမကို အသုံးချပြီး
ယောက်ဖအကြောင်း မကောင်းပြောတာပါ
ဂျာလာမှာတော့ သုကညာရဲ့ မင်္ဂ​လာပွဲအတွက်
အစွမ်းကုန် ကြိုးစားအားထုတ်ပြီး စီစဉ်ပေးခဲ့တာပါ မိဖုရားကြီး
လက်ဖွဲ့တွေလည်း အများကြီးပေးပြီး
မိသားစုကိုလည်း ခေါ်ဆောင်လာခဲ့တယ်
အဲဒါတောင် မိဖုရားဂျိုဓာက ဘာပြန်ပေးခဲ့လဲ
သူနဲ့ဆွေမျိုးတော်စပ်ထားတဲ့ မိသားစုဝင်တွေကို
တိုက်ခိုက်ဆန့်ကျင်ခဲ့တယ်
မိဖုရားကြီး တကယ်တော့ရတန်ပူရ်ခံတပ်ကို ရာဇပွတ်တွေလက်ထဲ ထည့်ပေးဖို့
အတင်းတိုက်တွန်းသူက ဂျိုဓာကိုယ်တိုင်ပါပဲ
အရှင်နဲ့ မိဖုရားကြီးတို့ စကားပြောနေတာကို ဝင်နှောင့်ယှက်မိတာ တောင်းပန်ပါတယ်
ဒါပေမဲ့ ဖြစ်ပျက်ခဲ့သမျှအတွက် စိတ်မကောင်းကြောင်း ပြောချင်လို့ပါ
အရှင် ကျွန်မရဲ့အမှားကို ကျွန်မ သိမြင်ခဲ့ပါပြီ
အဲဒါအမှားမဟုတ်ဘူး ဂျိုဓာ ပြစ်မှုကြီးပဲ
မိဖုရားဆိုတာ ဘုရင်ဖြစ်သူကို ဆန့်ကျင်ကန့်ကွက်စရာ ဘာအကြောင်းမှမရှိဘူး
အဲဒါ မိဖုရားတစ်ပါးရဲ့ လုပ်ရပ်ကောင်း မဟုတ်ဘူး
မဟာမန်ဂ..ကျွန်မ လက်ခံပါတယ်
အမတ်မင်းပြောတာက အမှန်တွေပါ
ကျွန်မအခန်းထဲကို လာပြီး အားလုံးရှင်းပြပေးသွားခဲ့တယ်
အဲဒါကြောင့်ပဲ ကျွန်မရဲ့အမှားကို သိမြင်လာခဲ့တာပါ
မှန်ပါတယ် အာဂရာက ကျွန်မရဲ့ပထမ မိသားစုပါ
အမယ်ရ် မဟုတ်ပါဘူး
ကျွန်မရဲ့မိသားစုကို ကူညီစောင်မဖို့က ကျွန်မတာဝန်လေ
ကျွန်မက မဟာမန်ဂထက် အသက်အများကြီး ငယ်ပါတယ်
ကျွန်မရဲ့အမှားကို အခုလို သိမြင်အောင် သင်ပြပေးလို့
ကျွန်မက ကျေးဇူးတင်ပါတယ်
အရှင်ပိုင်ဆိုင်တဲ့ခံတပ်ကို ဒါဝါဂါလက်ထဲ ဘယ်တော့မှ မပေးအပ်ပါဘူး
အရှင့်ကို မတန်မရာ တောင်းဆိုခဲ့တဲ့
သူတို့တွေကိုလည်း ကျွန်မ မထောက်ခံနိုင်တော့ပါဘူး
တကယ်တမ်း ရာဇပွတ်တွေရဲ့ တောင်းဆိုချက်ဖြစ်ပေမဲ့
အရှင့်ကိုပဲ ခွင့်လွှတ်ဖို့တောင်းဆိုပါတယ်
အစ်ကိုကြီးရှရိဖူဒင်ကိုလည်း ကျွန်မကို ခွင့်လွှတ်ပေးဖို့တောင်းဆိုပါတယ်
အစ်ကိုကြီးကို စွပ်စွဲခဲ့မိတယ်
အရှင်
ကျွန်မကို ခွင့်လွှတ်ပေးတော်မူပါ
ကျွန်မကြောင့် ဘက်ရှိဘာနုက အရှင်နဲ့ မျက်နှာချင်းမဆိုင်ဝံ့တော့ဘူး
သူအရမ်း နာကျင်ခံစားခဲ့ရတယ်
တစ်မိသားစုလုံး ကျွန်မကို ခွင့်လွှတ်နားလည်ပေးမယ်လို့ ယုံကြည်ပါတယ်
သုကညာရဲ့ မင်္ဂ​လာပွဲကို ရပ်တန့်စေလိုတဲ့ဆန္ဒမရှိတာတော့ အမှန်ပါပဲ
ဒါပေမဲ့ အဲဒီအတွက်နဲ့ ကျွန်မမိသားစု အရှင် မဟာမန်ဂ
အစ်ကိုကြီးတို့ကို တစ်ယောက်ယောက်က ပြောဆိုလာရင်လည်း
ကျွန်မ ဘယ်တော့မှ
ခွင့်လွှတ်မှာ မဟုတ်ပါဘူး
အဲဒါကြောင့် အရှင်ဘာပဲဆုံးဖြတ်ဆုံးဖြတ် အမြဲတမ်း ကျွန်မ
လိုက်နာသွားပါ့မယ်
အရှင်လည်း ဘယ်သူ့အတွက်နဲ့မှ
စိတ်အနှောင့်အယှက် မဖြစ်ပါဘူးလို့ ကျွန်မကို ကတိပေးစေလိုပါတယ်
ဘယ်လိုအကြောင်းကြောင့်ပဲဖြစ်ဖြစ်
အရှင့်ရဲ့ခံတပ်ကို အချယ်ဆင်းန်လက်ထဲ အပ်နှင်းလို့ မဖြစ်ပါဘူး
သတို့သားဘက်က မင်္ဂ​လာပွဲကို ရုပ်သိမ်းသွားရင်တောင်မှ ပေးလို့မဖြစ်ပါဘူး
ကျွန်မရဲ့ ညီမတော် သုကညာအတွက်
ထိုက်တန်တဲ့ သတို့သားလောင်းတစ်ယောက် ရှာပေးနိုင်မယ်လို့လည်း ကျွန်မမျှော်လင့်ပါတယ်
ကျွန်မက အရှင့်ရဲ့မိဖုရားပါ
အမယ်ရ်ရဲ့ သမီးတော်ဆိုလည်း ဟုတ်ပါတယ်
အရှင့်ရဲ့ ဆန္ဒကိုလိုက်လျောဖို့နဲ့ ပြောစကားတွေ လိုက်နာဖို့က
ကျွန်မအတွက် ပိုအရေးကြီးပါတယ်
အဒ်ဂါခန်
ဒီကမထွက်ခင် ဘာမယ်ဘုရင်နဲ့ အချယ်ဆင်းန်တို့ကို ငါတွေ့ချင်တယ်
အမိန့်တော်မြတ်အတိုင်းပါ